ANC-webwerf week later steeds opgeskort | Maroela Media
Die ANC se amptelike webtuiste het teen Sondagaand steeds 'n vaal skerm met 'n kort sin oor die opskorting daarvan vertoon.
Suid-Afrika se regerende party word gereeld daarvan beskuldig dat hy nie die land kan bestuur nie, maar dit blyk nou selfs om sy webtuiste aan die gang te hou, is moontlik bo die ANC se vuurmaakplek.
Die party se webwerf, anc.org.za, was teen Sondagaand steeds "opgeskort weens niebetaling aan die diensverskaffer". Dié amptelik webtuiste, wat gewoonlik 'n bron van inligting oor die regerende party en sy doen en late is, vertoon nou net 'n vaal skerm met 'n kort boodskap dat dit opgeskort is.
Die diensverskaffer beweer die ANC skuld hom R32,5 miljoen vir die ontwikkeling en aanbieding van die webtuiste en moet binne die volgende twee weke opdok, so nie kan regstappe volg, het Business Day Donderdag berig.
Die sanger Hugo Ludik kon sy oë nie glo nie toe hy die ANC se webwerf besoek en sien dis regtig opgeskort.
Maar Pule Mabe, ANC-woordvoerder, het gesê die webtuiste is van die lug af omdat dit herontwerp word en dat 'n nuwe diensverskaffer aangestel is. "Ek weet nie watter bog dit is nie; ons skuld niemand R32 miljoen nie."
Hy het ontken dat die ANC 'n kontrak met Unwembi het, maar in 'n brief wat die prokureur Gert van der Merwe voorverlede week aan die ANC se hoof- finansiële beampte, Bongani Mahlalela, geskryf het, sê Unwembi hulle het talle ooreenkomste met die party.
In die brief skryf die firma uit hoe die ANC hulle R26,5 miljoen skuld vir 'n lidmaatskapstelsel wat hulle moes ontwerp. Nog R6 miljoen is glo verskuldig vir ooreenkomste oor hul webtuistes en sowat R470 000 vir kontrakbreuk.
Enigste woorde wat ek het is… Wat n skande!!!!
Ha-ha-ha-ha-ha…daar het jy dit nou!!! Dis skreeusnaaks met die boodskap op. Slim vang sy baas!
…of is dit geweeg en leeg gevind
Whahahhaaaaaaa!!!!!! ANC LEGACY! Iemand het seker die pety cash leeg gedra?
En ons, die belastingbetalers, gaan op die ou end met 'n ompad daarvoor betaal, insluitend skadevergoeding
Ag nee Graaf, nou's dit nie meer snaaks nie.
Soos Forest Gump se ma gese het: " Stupid is as stupid does"…… daar is geen einde aan die onnoselheid nie.
Daar is ook geen pille vir Stupid nie hahaha. Het seker te veel spandeer op Cyril se USA reis en vleis vir erffenis dag, miskien moes hy eerder geskype het.
Sal seker betaal word met transito roof geld? Die ou werk mos in Luthuli huis en is mos uit op borg. Of met 'n "REDDINGSBOEI" met belastinggeld.
Dit gebeur as jy met die regering besigheid doen.
AGF · 1 jaar gelede
Jy kan met n regering sake doen, maar slegs op n "100% vooruit betaling" basis.
"Eisshhh that website she is broken" ….
"But why what happened" ?
"I don't know ……..Eiisssh……".
R32 miljoen vir n webtuiste?………. belaglik. Verspot. Ek Sal vir hulle n website maak en almal kan daagliks saam my pap en vleis eet vir n kwart van die prys
Skerp Bob??mooi gesê
Bob ek sien wat jy skryf en stem saam jou. Ek dink egter dit is nie net vir die webtuiste nie. Maar ja dit lig in elk geval vir my twee dinge uit. Eerstens is die privaar sektor "skelm sharks" wat mense uitbuit met die koste vir 'n webwerf. Maar ja, tweedens aan die ander kant is die ANC stupid verby om te val vir daai tipe onkostes. Daar is nie pille vir "stupidity" nie.
As jy met iemand anders se geld betaal is alles 'n bargain, ek weet … maak 3 kinders groot!!!
Ja ou Jerry/Max se mense…eisch hul weet hom nie mooi wat aangaan nie…Hoe belaglik dan tog nie die lot….Dit is eintlik om van te huil as dit nie so lagwekkend was nie om te weet hierdie lot is aan die stuur van sake…geen wonder alles verander in gemors wat hul aasnraak nie ai…
Die webtuiste is maar net simbolies van die ANC…. NIKS WERK NIE. Hulle is al vir 24 jaar besig met 'n 'non-payment' aan die mense van dié land.
32 000 000 klink bietjie hoog vir 'n webtuiste. Seker ook maar korrupsie betrokke gewees met die uithandiging van die tender.
Maar nou ja…dis ook maar wat gebeur as jyself skatryk wil word uit n kortupte spul. Het hulle enigsins n ander uikoms verwag?